2015… Hier is ons! – romanza.co.za
2015… Hier is ons!
by Romanza aan January 5, 2015 0 Kommentaar
Welkom terug aan almal. Die LAPA-kantoor wens vir jou 'n besonderse 2015 toe! Ek hoop die nuwe jaar het met geluk aan jou voordeur kom klop.
Uitgerus en gretig (hopelik) is jy seker terug by die werk – ek weet ek is. Ek kon nie wag vir Januarie nie, omdat die eerste boek van Bets Smith se tweeluik, Onder 'n sterrehemel verskyn. Daar is ook Kristel Loots se roman Katerina se mojo en die jongste Romanzas! (Ek sal in jou oor kom fluister sodra dit hier is.)
Ek hoop jy het 'n wonderlike week wat die pas vir 'n goeie jaar gaan bepaal.
Januarie 5, 2015 Antwoord Bets Smith
Eeeeek! Is jul al terug en aan die gang?! Hier was die produksievlak nie so hoog soos waarop gehoop is nie. Ons pak more op en ry Woensdag terug. My skryfkansies raak dus drasties minder sodra ek my voet in die motorkar sit. Ek is bly daar is darem iets in die pyplyn, al is dit 'n nuwe uitgawe van die tweeluik. Lekker jaar vir jou ook, Cliffordene.
Januarie 6, 2015 Antwoord cliffordenen
Môre, Bets. Ja, ons is op en aan die gang. Geniet die laaste dag! En mag ek sê hoe baie ek Catriona en Rudolf se storie geniet het! As 'n liefhebber van historiese romanse, het ek dit besonders gevind. En die voorblaaie is kunswerke in eie reg! :-)
Januarie 6, 2015 Antwoord Bets Smith
Ek was self erg in my noppies met daardie voorblaaie. En dankie vir die terugvoer oor Rudolf en Catriona. Hulle het nogal diep onder my vel ingekruip.